**Obrázok, na ktorom je písmo, grafika, logo, grafický dizajn

Automaticky generovaný popis*Obrázok, na ktorom je tmavopurpurová, lila (farba), ružová, gaštanovočervená

Automaticky generovaný popisObrázok, na ktorom je pestrofarebnosť, lila (farba), vzor, tmavopurpurová

Automaticky generovaný popis***

**Krátka večerná pobožnosť**

***Obrázok, na ktorom je tmavopurpurová, lila (farba), ružová, gaštanovočervená

Automaticky generovaný popis***

***Obrázok, na ktorom je pestrofarebnosť, lila (farba), vzor, tmavopurpurová

Automaticky generovaný popis***

**Úvod**

*Liturg:* V mene Boha: Otca, Syna i Ducha Svätého.

*Zhromaždenie:* **Amen.**

*Liturg:* Končí ďalší deň nášho života. Doprajme si chvíľku ticha a ohliadnime sa za tým, čo urobilo tento deň hodnotným, či krásnym, ale aj nepríjemným, či ťažkým.

*( T i c h o )*

**Modlitba**

*Liturg:* Pomodlime sa a volajme spoločne „Tento deň, Pane, vkladám späť do Tvojich rúk.“

*Zhromaždenie:* **Tento deň, Pane, vkladám späť do Tvojich rúk.**

*Liturg:* Stojíme pred Tebou, ó Bože, a ďakujeme Ti:

*Liturg:* Za všetko, čo bolo úspešné... *Zhr.:* **ďakujeme Ti, Bože!**

*Liturg:* Za všetko krásne... *Zhr.:* **ďakujeme Ti, Bože!**

*Liturg:* Za každú dobrú myšlienku

a každé užitočné slovo... *Zhr.:* **ďakujeme Ti, Bože!**

*Liturg:* Za každé stretnutie... *Zhr.:* **ďakujeme Ti, Bože!**

*Liturg:* Za naše rodiny a za všetkých,

s ktorými sa cítime spojení... *Zhr.:* **ďakujeme Ti, Bože!**

*Liturg:* Za všetko, čo tento deň dokončuje. *Zhr.:* **ďakujeme Ti, Bože!**

*( T i c h o )*

*Liturg:* Prinášame Ti aj všetko, čo nás ťaží, Bože, a vkladáme to do Tvojich rúk.

*Liturg:* Všetko nedokončené i začaté... *Zhr.:* **vkladáme do Tvojich rúk.**

*Liturg:* Všetko nevypovedané... *Zhr.:* **vkladáme do Tvojich rúk.**

*Liturg:* Všetko pokazené a každé ublíženie *Zhr.:* **vkladáme do Tvojich rúk.**

*Liturg:* Naše konflikty a trápenia... *Zhr.:* **vkladáme do Tvojich rúk.**

*Liturg:* Naše strachy a obavy... *Zhr.:* **vkladáme do Tvojich rúk.**

*Liturg:* Celý tento deň so všetkým v ňom.. *Zhr.:* **vkladáme do Tvojich rúk.**

*Všetci:* **Tento deň, Pane, vkladám späť do Tvojich rúk.**

**Čítanie z Písma** (Zjavenie Jána 21, 3-5a)

*Lektor:* Čítanie zo Zjavenia Jánovho, z 21. kapitoly:

„Ja, Ján, som od trónu počul mohutný hlas: „Pozri, Boží stánok medzi ľuďmi. Boh bude s nimi prebývať a oni budú jeho ľudom; on sám, ich Boh, bude s nimi. Zotrie im z očí každú slzu a smrť už viac nebude, ani smútok, ani nárek, ani bolesť už nebude, lebo čo bolo skôr, sa pominulo.“A ten, čo sedel na tróne, povedal: „Hľa, všetko tvorím nové.““

**Večerná pieseň**

**Kolekta**

*Liturg:* Bože, Ty si Svetlo prežarujúce tmu noci. Ďakujeme Ti, že si tento deň priviedol ku svojmu záveru. Vďačíme Ti, že si aj naše telá a duše doviedol ku odpočinku. Tvoja ruka bola nad nami a strážiac chránila nás. Odpusť našu malú vieru a všetku nespravodlivosť tohoto dňa, a pomôž odpustiť tým, ktorí ublížili nám. Daj nám spať v pokoji a pod Tvojou ochranou; chráň nás pred všetkým, čo by nás mohlo túto noc trápiť, či vystrašiť. Porúčame do Tvojej starostlivosti ľudí, ktorí sú súčasťou nášho života, porúčame Ti náš svet, porúčame Ti naše telo i našu dušu. Bože, nech je Tvoje sväté meno chválené a zvelebené!

*Zhromaždenie:* **Amen.**

**Ukončenie: požehnanie a vyslanie**

*Liturg:* Nech nás požehná milosrdný a dobrý Boh skrze Ježiša Krista – to Slnko, ktoré nikdy nezapadá. Nech jeho Svätý Duch svieti v našich srdciach a dá nám dôveru, že zajtra je možný nový začiatok.

Nech nás túto noc ochraňuje všemohúci Boh: Otec, Syn i Duch Svätý!

*Zhromaždenie:* **Amen.**

*Liturg:* Spievajte Bohu chvály a vďaky!

*Zhromaždenie:* **Vďaka nášmu Bohu!**

**Táto pobožnosť bola pripravená podľa materiálov pre rakúsku Noc kostolov uverejnených na stránke** [**https://www.langenachtderkirchen.at/downloads/materialien/**](https://www.langenachtderkirchen.at/downloads/materialien/)

**Materiály boli upravené pre potreby slovenského ekumenického spoločenstva.**

**Biblické texty boli citované podľa slovenského ekumenického prekladu Biblie vydanej Slovenskou biblickou spoločnosťou.**